open-index/open-wikipedia-markdown huggingface dataset:
খালসা সুরুল

**খালসা সুরুল** (বৈজ্ঞানিক নাম: *Jamides elpis(Godart)*) এক প্রজাতির ছোট আকারের প্রজাপতি যার শরীর ও ডানা ধূসর-খয়েরি বর্ণের এবং সাদা ছোপ দেখা যায়। এরা 'লাইসিনিডি' গোত্রের এবং 'পলিয়োম্যাটিনি' উপগোত্রের সদস্য।
## আকার
খালসা সুরুল এর প্রসারিত অবস্থায় ডানার আকার ৩০-৪৪ মিলিমিটার দৈর্ঘ্যের হয়।

## উপপ্রজাতি
খালসা সুরুল এর প্রজাতিগুলো হলো:
**Jamides elpis elpis* 
**Jamides elpis sydra* (Fruhstorfer, 1916) 
**Jamides elpis baweana* (Fruhstorfer, 1916) 
**Jamides elpis gerra* (Fruhstorfer, 1916) 
**Jamides elpis pseudelpis* (Butler, 1879) 
**Jamides elpis saunda* (Fruhstorfer, 1916) 
**Jamides elpis comeda* (Fruhstorfer, 1916)

### ভারতে প্রাপ্ত খালসা সুরুল এর  উপপ্রজাতি
ভারতে সাধারণত খালসা সুরুল এর যে উপপ্রজাতি দেখা যায় তা হল:

**Jamides elpis pseudelpis* Butler, 1879 – False Glistening Cerulean

## বিস্তার
এদের ভারত এর সিকিম থেকে অরুণাচল প্রদেশ পর্যন্ত দেখা যায়।

## আচরণ
এরা দ্রুত এবং চকিত উড়ান যুক্ত এবং প্রায়শই আগের জায়গায় ফিরে আসে। ফুলে, পাতায়, পাখীর বিষ্ঠাতে এবং ভিজে মাটিতে বসতে দেখা যায়। বসা অবস্থায় প্রায়ই এদের বারবার ডানা অল্প খোলা ও বন্ধ করতে দেখা যায়। এদের বাসভূমি অন্যান্য সেরুলিয়ান দের অনুরূপ এবং মূলত জঙ্গলবাসী  এবং পাহাড়ের পাদদেশ থেকে ১৩০০ মিটার উচ্চতা অবধি এদের দর্শন মেলে। ভিজে জঙ্গল পরিবেশে নিচু উচ্চতা যুক্ত অঞ্চল এদের বিশেষ পছন্দের। পুরুষ নমুনাদের মাঝেমধ্যে মাড্‌-পাডলিং করতে দেখা যায়। 
## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:১৮২৪-এ বর্ণিত প্রজাপতি
ইরভিং লোসানো

**ইরভিং রদ্রিগো লোসানো বায়েনা** (; জন্ম: ৩০ জুলাই ১৯৯৫; **ইরভিং লোসানো** নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং মেক্সিকো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন। তিনি ভক্তদের কাছে **চাকি** ডাকনামে পরিচিত।

২০১৫ সালে, লোসানো মেক্সিকো অনূর্ধ্ব-২০ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। প্রায় এক বছর যাবত মেক্সিকোর বয়সভিত্তিক দলের হয়ে খেলার পর, তিনি ২০১৬ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৬৪ ম্যাচে ১৭টি গোল করেছেন।

## প্রারম্ভিক জীবন
ইরভিং রদ্রিগো লোসানো বায়েনা ১৯৯৫ সালের ৩০শে জুলাই তারিখে মেক্সিকোর মেক্সিকো সিটিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
লোসানো মেক্সিকো অনূর্ধ্ব-২০ এবং মেক্সিকো অনূর্ধ্ব-২৩ দলের হয়ে খেলার মাধ্যমে মেক্সিকোর প্রতিনিধিত্ব করেছেন। মেক্সিকোর বয়সভিত্তিক দলের হয়ে তিনি প্রায় ১ বছরে ১৭ ম্যাচে অংশগ্রহণ করে ৭টি গোল এবং দুইটি শিরোপা জয়লাভ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মেক্সিকীয় ফুটবলার
বিষয়শ্রেণী:সোচেতা স্পোর্তিভা কালচো নাপোলির খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:২০২১ কনকাকাফ গোল্ড কাপের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:২০১৬ কোপা আমেরিকার খেলোয়াড়
বিষয়শ্রেণী:পিএসভি আইন্দোভেনের খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:মেক্সিকোর পুরুষ আন্তর্জাতিক ফুটবলার
বিষয়শ্রেণী:২০১৬ গ্রীষ্মকালীন অলিম্পিকের ফুটবলার
বিষয়শ্রেণী:২০১৭ ফিফা কনফেডারেশন্স কাপের খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:মেক্সিকোর অলিম্পিক ফুটবলার
বিষয়শ্রেণী:এরেডিভিজির খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:নেদারল্যান্ডসে প্রবাসী ফুটবলার
বিষয়শ্রেণী:লিগা এমএক্সের খেলোয়াড়
বিষয়শ্রেণী:মেজর লিগ সকারের খেলোয়াড়
বিষয়শ্রেণী:মেক্সিকোর অনূর্ধ্ব-২০ আন্তর্জাতিক ফুটবলার
বিষয়শ্রেণী:২১শ শতাব্দীর মেক্সিকান পুরুষ ক্রীড়াবিদ
স্টিভেন জুবার

**স্টিভেন জুবার** (; জন্ম: ১৭ আগস্ট ১৯৯১) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আইন্ট্রাখট ফ্রাঙ্কফুর্ট এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০০৭ সালে, জুবার সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৭ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩৬ ম্যাচে ৮টি গোল করেছেন। তিনি সুইজারল্যান্ডের হয়ে এপর্যন্ত ১টি ফিফা বিশ্বকাপ (২০১৮) এবং ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

দলগতভাবে, জুবার এপর্যন্ত ৩টি শিরোপা জয়লাভ করেছেন, যার মধ্যে ১টি গ্রাসহোপারের হয়ে এবং ২টি সিএসকেএ মস্কোর হয়ে জয়লাভ করেছেন।

## প্রারম্ভিক জীবন
স্টিভেন জুবার ১৯৯১ সালের ১৭ই আগস্ট তারিখে সুইজারল্যান্ডের ভিন্টারটুরে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম ওয়াল্টার জুবার এবং মায়ের নাম সুসান জুবার। তার পাঁচ ভাইবোন রয়েছে: মেলানিয়া, কেভিন, সেভেরিন, ডেভিড এবং মারভিন।

## ব্যক্তিগত জীবন
২০১৫ সালের ২৭শে মে তারিখে, জুবার তার দীর্ঘদিনের বান্ধবী মিরজানা ভাসোভিচের সাথে বিবাহ বন্ধনে আবদ্ধ হয়েছেন।

## পরিসংখ্যান
### আন্তর্জাতিক

### আন্তর্জাতিক গোল

## অর্জন
### ক্লাব
;গ্রাসহোপার
* সুইস কাপ: ২০১২–১৩

;সিএসকেএ মস্কো
* রুশ প্রিমিয়ার লিগ: ২০১৩–১৪
* রুশ সুপার কাপ: ২০১৩, ২০১৪

## তথ্যসূত্র

## বহিঃসংযোগ
* 
* 
* 
* 
* 
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুইজারল্যান্ডীয় ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:রুশ প্রিমিয়ার লিগের খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:টিএসজি ১৮৯৯ হফেনহাইমের খেলোয়াড়
বিষয়শ্রেণী:ভিএফবি স্টুটগার্টের খেলোয়াড়
বিষয়শ্রেণী:ফুটবল ক্লাব সিএসকেএ মস্কোর খেলোয়াড়
বিষয়শ্রেণী:আইন্ট্রাখট ফ্রাঙ্কফুর্টের খেলোয়াড়
বিষয়শ্রেণী:২০১২ গ্রীষ্মকালীন অলিম্পিকের ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:সুইস সুপার লিগের খেলোয়াড়
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:রাশিয়ায় প্রবাসী ফুটবলার
বিষয়শ্রেণী:২০১২ গ্রীষ্মকালীন অলিম্পিকের প্রতিযোগী
বিষয়শ্রেণী:টিএসজি ১৮৯৯ হফেনহাইম ২-এর খেলোয়াড়
বিষয়শ্রেণী:রেগিওনাললিগার খেলোয়াড়
বিষয়শ্রেণী:সুইজারল্যান্ডের পুরুষ আন্তর্জাতিক ফুটবলার
বিষয়শ্রেণী:গ্রিসে প্রবাসী ফুটবলার
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:সুইজারল্যান্ডের আন্তর্জাতিক যুব ফুটবলার
বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার
কুমারগঞ্জ বিধানসভা কেন্দ্র

**কুমারগঞ্জ (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৮ নং কুমারগঞ্জ বিধানসভা কেন্দ্রটি  কুমারগঞ্জ সমষ্টি উন্নয়ন ব্লক এবং 
অশোকগ্রাম, বাসুরিয়া, ছালুন এবং উদয় গ্রাম পঞ্চায়েত গুলি গঙ্গারামপুর সমষ্টি উন্নয়ন ব্লক এর অন্তর্গত।

কুমারগঞ্জ বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের মহমুদা বেগম তার নিকটতম প্রতিদ্বন্দ্বী সিপিআই (এম) -এর মাফুজা খাতুনকে পরাজিত করেন।

### ১৯৭৭-২০০৬
২০০৬ এবং ২০০১ রাজ্যের বিধানসভা নির্বাচনে, সিপিআই (এম) -এর মাহফুজা খাতুন কুমারগঞ্জ কেন্দ্র থেকে জয়লাভ করেন তার নিকটতম প্রতিদ্বন্দ্বী তৃণমূল কংগ্রেস আহমেদ আলী সরদার এবং ননীগোপাল রায় উভয়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে সিপিআই (এম) -এর দ্বিজেন্দ্রনাথ রায় কংগ্রেসের পরিনিতা সিংহ রায়কে পরাজিত করেন এবং ১৯৯১ সালে কংগ্রেসের প্রবোধ কুমার সিংহ রায়কে পরাজিত করেন। ১৯৮৭ সালে সিপিআই (এম) -এর দ্বিজেন্দ্র মণ্ডল কংগ্রেসের আফ্রাবুদ্দিন সরকারকে পরাজিত করেন। ১৯৮২ সালে সিপিআই (এম) -এর দ্বিজেন্দ্রনাথ রায় কংগ্রেসের শেখন কুমার দাশগুপ্তকে পরাজিত করেন। ১৯৭৭ সালে সিপিআই (এম) -এর জামিনী কিশোর মজুমদার কংগ্রেসের খলিল সায়েদকে পরাজিত করেন।

### ১৯৬৭-১৯৭২
১৯৭২ এবং ১৯৭১ সালে কংগ্রেসের প্রবোধ কুমার সিংহ রায় জয়ী হন। ১৯৬৯ সালে বাংলা কংগ্রেসের অবিনাশ বসু জয়লাভ করেন। ১৯৬৭ সালে কংগ্রেসের এম. বোস জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ দিনাজপুর জেলার রাজনীতি
বাংলাদেশ আওয়ামী ওলামা লীগ

**বাংলাদেশ আওয়ামী ওলামা লীগ** হল বাংলাদেশের একটি ধর্মীয় রাজনৈতিক দল, যা আওয়ামী লীগের অঙ্গসংগঠন বলে নিজেদের দাবি করে। যদিও মূল দল বাংলাদেশ আওয়ামী লীগ তাদের অঙ্গসংগঠন হিসাবে ওলামা লীগের কার্যক্রম স্থগিত করেছিল। ২০২৩ সালের ২০ মেতে এ সংগঠনটিকে বাংলাদেশ আওয়ামী লীগ অঙ্গসংগঠনের মর্যদা দেয়।

## ইতিহাস
আওয়ামী ওলামা লীগ ১৯৯৬ সালে তৎকালীন আওয়ামীলীগ সভানেত্রী এবং পরবর্তীতে প্রধানমন্ত্রী শেখ হাসিনা কর্তৃক প্রতিষ্ঠিত হয়। 

## বিতর্ক
২০১৬ সালে ওলামা লীগ বাংলাদেশ সরকার গৃহীত জাতীয় উৎসব পহেলা বৈশাখকে ইসলাম বিরোধী ও অনৈসলামিক আখ্যায়িত আয়োজন বন্ধের দাবি করে।

২০১৭ সালের জানুয়ারিতে বাংলাদেশে স্টার জলসা, স্টার প্লাস ও জি বাংলাসহ ভারতীয় সব টিভি চ্যানেল সম্প্রচার বন্ধেরও দাবি করে। একই বছর ওলামা লীগ সুপ্রীম কোর্টের সামনে থেকে গ্রীক বিচারের দেবী থিমিসের মূর্তি সরানোর দাবি করেছিল। 

## তথ্যসূত্র

## বহিঃসংযোগ

বিষয়শ্রেণী:বাংলাদেশ ভিত্তিক ইসলামি সংগঠন
বেলু ওরিজোঁতি

**বেলু ওরিজোঁতি** () দক্ষিণ আমেরিকা মহাদেশের রাষ্ট্র ব্রাজিলের দক্ষিণ-পূর্ব অংশের মিনাস গেরাইস রাজ্যের রাজধানী শহর। মূল বেলু ওরিজোঁতি শহরে প্রায় ২৫ লক্ষ এবং বৃহত্তর মহানগর এলাকাতে প্রায় ৫২ লক্ষ লোকের বাস। এটি ব্রাজিলের ৬ষ্ঠ বৃহত্তম জনবহুল শহর এবং ৩য় বৃহত্তম জনবহুল মহানগর এলাকা। মূল শহরের আয়তন প্রায় ৩৩১ বর্গকিলোমিটার। এটি ব্রাজিলের প্রথম পরিকল্পিত নগরী। ১৮শ শতকের শুরুর দিকে এখানে লোকবসতি স্থাপিত হলেও মূলত ১৮৯০-এর দশকেই বর্তমান শহরটিকে পরিকল্পিতভাবে নির্মাণ করা হয়। নগরটির নকশাবিদেরা মার্কিন যুক্তরাষ্ট্রের রাজধানী ওয়াশিংটন ডিসি-কে অনুপ্রেরণা হিসেবে ব্যবহার করেন।

বেলু ওরিজোঁতি শহরটি কয়েকটি পাহাড়ের উপরে নির্মিত এবং চারপাশে উঁচু পর্বত দিয়ে বেষ্টিত।  শহরটি বিশালাকার মিনেইরাউঁ স্টেডিয়ামের জন্য সুপরিচিত। ১৯৬৫ সালে নির্মিত এই স্টেডিয়ামে ব্রাজিলীয় ফুটবল জাদুঘরটি অবস্থিত। শহরের কাছে পাম্পুলিয়া হ্রদ এবং পাম্পুলিয়া স্থাপতিক ভবনসমষ্টি অবস্থিত, যেখানে ব্রাজিলের আধুনিকতাবাদী স্থপতি অস্কার নিমাইয়ারের নকশাকৃত তরঙ্গাকৃতির ছাদবিশিষ্ট আসিসির সাধু ফ্রান্সিস গির্জাটি অবস্থিত।

শহরের কেন্দ্রে রয়েছে বৃক্ষশোভিত স্বাধীনতা চত্বর (Praça da Liberdade *প্রাসা দি লিবের্দাদি*), যার চারপাশ ঘিরে রেখেছে বেশ কিছু সরকারী ভবন। এর কাছেই ব্রাজিলীয় চিত্রশিল্পী ইনিমা দি পাউলা'র চিত্রকর্ম সমৃদ্ধ একটি শিল্পকলা জাদুঘর আছে। ১৯২৯ সালে বিশালাকার কেন্দ্রীয় বিপণী বিতানটি নির্মাণ করা হয়। এখানে বহু বার, রেস্তোরাঁ ছাড়াও স্থানীয় কাচাসা মদ্যপানীয়, হস্তশিল্পজাত দ্রব্য ও স্থানীয় কৃষিপণ্য বিক্রয়কারী অনেক দোকান আছে। স্টেশন চত্বরে নব্যধ্রুপদী চারু ও দারুকলা জাদুঘরটি অবস্থিত; জাদুঘরটি আদিতে একটি রেলস্টেশন ছিল। মাঁগাবেইরাস উদ্যান থেকে গোটা শহরের একটি বিস্তৃত অবাধ দৃশ্যপট দেখতে পাওয়া যায়। শহরের দক্ষিণ-পশ্চিমে ইনিওতিঁ নামক একটি বিশাল জাদুঘর ও উদ্যান এলাকা অবস্থিত যেখানে উন্মুক্ত মাঠে সমসাময়িক শিল্পকলার প্রদর্শনীর আয়োজন করা হয়।

বেলু ওরিজোঁতি শহরটি ১৯৫০ ফিফা বিশ্বকাপ ও ২০১৪ ফিফা বিশ্বকাপের আয়োজক শহরগুলির একটি ছিল। এছাড়া শহরটি ২০১৩ সালের ফিফা কনফেডারেশনস কাপের যৌথ আয়োজক ছিল এবং ২০১৬ গ্রীষ্মকালীন অলিম্পিক প্রতিযোগিতার কিছু ফুটবল খেলারও আয়োজন করে।

## তথ্যসূত্র

বিষয়শ্রেণী:ব্রাজিলের শহর
বালুরঘাট বিধানসভা কেন্দ্র

**বালুরঘাট (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৯ নং বালুরঘাট বিধানসভা কেন্দ্রটি বালুরঘাট পৌরসভা, অমৃতাখন্ড, ভাটপাড়া এবং চিঙ্গিশপুর গ্রাম পঞ্চায়েত গুলি বালুরঘাট সমষ্টি উন্নয়ন ব্লক এবং হিল্লি সমষ্টি উন্নয়ন ব্লক এর অন্তর্গত।

বালুরঘাট বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের শঙ্কর চক্রবর্তী তার নিকটতম প্রতিদ্বন্দ্বী আরএসপি'র বিশ্বনাথ চৌধুরীকে পরাজিত করেন।

### ১৯৭৭-২০০৬
১৯৭৭ থেকে ২০০৬ সাল পর্যন্ত আরএসপি বিশ্বনাথ চৌধুরী বালুরঘাট কেন্দ্র থেকে সাত বছর জয়লাভ করেছিলেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬ সালে বিজেপি এর দেবশ্রী চৌধুরীকে, ২০০১ সালে তৃণমূল কংগ্রেসের শঙ্কর চক্রবর্তীকে, ১৯৯৬ এবং ১৯৯১ সালে  কংগ্রেসের বিপ্লব খানকে,   ১৯৮৭ সালে কংগ্রেসের মাধব চন্দ্র রায়কে, ১৯৮২ সালে আইসিএসের আশিস রায়কে এবং ১৯৭৭ সালে কংগ্রেসের জ্যোতিশ্বর সরকারকে পরাজিত করেন।

### ১৯৫১-১৯৭২
১৯৭২ এবং ১৯৭১ সালে কংগ্রেসের বীরেশ্বর রায় জয়ী হন। ১৯৬৯ এবং ১৯৬৭ সালে আরএসপি/নির্দল মুকুল বাসু জয়ী হন। ১৯৬২ সালে কংগ্রেসের সুশীল রঞ্জন চট্টোপাধ্যায় জয়ী হন। ১৯৫৭ এবং ১৯৫১ সালে বালুরঘাট যৌথ আসন ছিল। ১৯৫৭ সালে কংগ্রেসের মারদি হাকাই ও নির্দলের ধীরেন্দ্রনাথ ব্যানার্জী জয়ী হন। স্বাধীন ভারতের প্রথম নির্বাচন, কংগ্রেসের সরোজ রঞ্জন চট্টোপাধ্যায় এবং লক্ষ্মণ চন্দ্র হান্ডা উভয় জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ দিনাজপুর জেলার রাজনীতি
ফ্রাঙ্ক মিলিগ্যান

**ফ্রাঙ্ক উইলিয়াম মিলিগ্যান** (; জন্ম: ১৯ মার্চ, ১৮৭০ - মৃত্যু: ৩১ মার্চ, ১৯০০) হ্যাম্পশায়ারের ফার্নবোরা এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে ১৮৯৯ সালে স্বল্পকালীন সময়ের জন্য আন্তর্জাতিক ক্রিকেটে অংশগ্রহণ করেছেন।

শৌখিন প্রথম-শ্রেণীর ক্রিকেটার হিসেবে ইয়র্কশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিং করার পাশাপাশি ডানহাতে ফাস্ট বোলিংয়ে দক্ষ ছিলেন **ফ্রাঙ্ক মিলিগ্যান**।

## খেলোয়াড়ী জীবন
প্রতিভাধর অল-রাউন্ডার হিসেবে যথেষ্ট সুনাম ছিল তার। সজীব পেস বোলিং, উজ্জ্বীবিত ফিল্ডার ও ব্যাট হাতে দৃষ্টিনন্দন স্ট্রোক খেলতেন ফ্রাঙ্ক মিলিগ্যান। ১৮৯৭ সালে ওভালে জেন্টলম্যানের সদস্যরূপে প্লেয়ার্সের বিপক্ষে সুন্দর ক্রীড়ানৈপুণ্য প্রদর্শন করেছিলেন। উভয় ইনিংসেই ৪৭ রান সংগ্রহের পাশাপাশি দ্বিতীয় ইনিংসে মাত্র তিন রান দিয়ে দুই উইকেট দখল করেন। এক বছর পর স্কারবোরায় দ্বিতীয় ইনিংসে ৭/৬১ বোলিং পরিসংখ্যান দাঁড় করান।

অন্য কাউন্টিতে জন্মগ্রহণ করলেও ইয়র্কশায়ারের পক্ষে কাউন্টি চ্যাম্পিয়নশীপে খেলেন। ১৮৯৪ থেকে ১৮৯৮-৯৯ মৌসুম পর্যন্ত ৯৫টি প্রথম-শ্রেণীর খেলায় অংশ নিয়ে দশটি অর্ধ-শতক ও ১৪৪ উইকেট দখল করেছিলেন।

## টেস্ট ক্রিকেট
সমগ্র খেলোয়াড়ী জীবনে দুইটি টেস্ট খেলার সুযোগ লাভ করেন ফ্রাঙ্ক মিলিগ্যান। ১৮৯৮-৯৯ মৌসুমে লর্ড হকের নেতৃত্বাধীন ইংরেজ দলের সদস্যরূপে দক্ষিণ আফ্রিকা গমন করেন। ১৪ ফেব্রুয়ারি, ১৮৯৯ তারিখে টেস্ট ক্রিকেটে অভিষেক ঘটে তার। দ্বিতীয় ও সর্বশেষ টেস্টটি খেলেন একই সালের ১ এপ্রিলে। এ সফর শেষ হবার পরও দক্ষিণ আফ্রিকায় অবস্থান করেন।

## বোর যুদ্ধে অংশগ্রহণ
দক্ষিণ আফ্রিকায় অবস্থানকালে কর্নেল প্লামারের অধীনে দ্বিতীয় বোর যুদ্ধে অংশ নেন। সেখানে তিনি লেফট্যানেন্ট পদবী ধারণ করেন। ম্যাফকিং এলাকায় অবস্থান করেন। ৩১ মার্চ, ১৯০০ তারিখে দক্ষিণ আফ্রিকার ট্রান্সভাল প্রদেশের রামাতলাবামা এলাকায় ৩০ বছর বয়সে নিহত হন তিনি।

পশ্চিম ইয়র্কশায়ারের ব্র্যাডফোর্ডের হ্যারল্ড পার্কে গোলাপ বাগানে তাকে স্মরণপূর্বক স্মারকসূচক সূর্যঘড়ি রয়েছে।

## তথ্যসূত্র

## আরও দেখুন
* ক্লেম উইলসন
* ক্রিস্টোফার হেসেলটাইন
* মিডলসেক্স কাউন্টি ক্রিকেট ক্লাব
* ইংরেজ টেস্ট ক্রিকেটারদের তালিকা
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা
* সামরিকবাহিনীতে অবস্থানকালীন নিহত ক্রিকেটারদের তালিকা

## বহিঃসংযোগ

* 
* 

বিষয়শ্রেণী:১৮৭০-এ জন্ম
বিষয়শ্রেণী:১৯০০-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:জেন্টলম্যানের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:দ্বিতীয় বোর যুদ্ধে নিহত ব্রিটিশ সেনা কর্মকর্তা
বিষয়শ্রেণী:লর্ড হক একাদশের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বাংলাদেশ ইনস্টিটিউট অব ইসলামিক থট

**বাংলাদেশ ইনস্টিটিউট অব ইসলামিক থট** (বিআইআইটি) বাংলাদেশে অবস্থিত একটি গবেষণা ভিত্তিক চিন্তাধারা প্রতিষ্ঠান, যা যুক্তরাষ্ট্রের ওয়াশিংটন ভিত্তিক ইন্টারন্যাশনাল ইনস্টিটিউট অব ইসলামিক থটে নিবন্ধিত। বিআইআইটি গভীরতম শিক্ষার জন্য সংশ্লেষিত শিক্ষা, সংস্কৃতি ও নৈতিকতা গবেষণার সাথে জরিত। এটি ১৯৮৯ সালে প্রতিষ্ঠিত হয় এবং বর্তমানে এটি বেসরকারি সংস্থা হিসেবে নিবন্ধিত হয়ে কার্যক্রম পরিচালনা করছে।
 

## নেতৃত্ব
বাংলাদেশী বুদ্ধিজীবী শাহ আব্দুল হান্নান এর সহযোগী প্রতিষ্ঠাতা ছিলেন এবং ট্রাস্টের প্রধান হিসেবে দ্বায়িত্ব পালন করেছেন। 

## অবস্থান ও সেবা
প্রতিষ্ঠানটির প্রধান কার্যালয় ছাড়াও চট্টগ্রাম, রাজশাহী ও কুষ্টিয়ায় বিভাগীয় কার্যালয় আছে। বিআইআইটির একটি সমৃদ্ধ লাইব্রিরী রয়েছে। 

## তথ্যসূত্র

## বহিঃসংযোগ
* [রকমারি.কমে বই কিনুন](https://www.rokomari.com/book/publisher/3499/%e0%a6%ac%e0%a6%be%e0%a6%82%e0%a6%b2%e0%a6%be%e0%a6%a6%e0%a7%87%e0%a6%b6-%e0%a6%87%e0%a6%a8%e0%a6%b8%e0%a7%8d%e0%a6%9f%e0%a6%bf%e0%a6%9f%e0%a6%bf%e0%a6%89%e0%a6%9f-%e0%a6%85%e0%a6%ac-%e0%a6%87%e0%a6%b8%e0%a6%b2%e0%a6%be%e0%a6%ae%e0%a6%bf%e0%a6%95-%e0%a6%a5%e0%a7%8d%e0%a6%af%e0%a6%9f-(%e0%a6%ac%e0%a6%bf-%e0%a6%86%e0%a6%87-%e0%a6%86%e0%a6%87-%e0%a6%9f%e0%a6%bf))
* বিআইআইটি ওয়েবসাইট 

বিষয়শ্রেণী:বাংলাদেশ ভিত্তিক ইসলামি সংগঠন
বিষয়শ্রেণী:বাংলাদেশ ভিত্তিক চিন্তাকেন্দ্র
এথেল ব্যারিমোর

**এথেল ব্যারিমোর** (; জন্ম: **এথেল মে ব্লিদ**; ১৫ আগস্ট ১৮৭৯ - ১৮ জুন ১৯৫৯) ছিলেন একজন মার্কিন অভিনেত্রী। তিনি ব্যারিমোর অভিনয়শিল্পী পরিবারের একজন। তাকে "মার্কিন মঞ্চনাটকের ফার্স্ট লেডি" বলে অভিহিত করা হয়। তিনি ছয় দশকের অধিক সময় মঞ্চে অভিনয় করেছেন। ১৯৪৪ সালে তিনি *[[নান বাট দ্য লোনলি হার্ট (চলচ্চিত্র)|নান বাট দ্য লোনলি হার্ট]]* চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন।

## প্রারম্ভিক জীবন
এথেল মে ব্লিদ ১৮৭৯ সালের ১৫ই আগস্ট পেন্সিলভেনিয়ার ফিলাডেলফিয়ায় জন্মগ্রহণ করেন। তার পিতা মরিস ব্যারিমোর (জন্মনাম: হারবার্ট ব্লিদ) ছিলেন একজন একজন অভিনেতা এবং তার মাতা জর্জিয়ানা ড্রিউ ছিলেন একজন অভিনেত্রী। তার জন্মের চার মাস পূর্বে টেক্সাসের ওল্ড ওয়েস্ট এনকাউন্টার নামে খ্যাত এক দুর্ঘটনায় পতিত হয়েছিলেন। তার পিতার প্রিয় চরিত্র উইলিয়াম ম্যাকপিস থ্যাকারির *[[দ্য নিউকামস]]*-এর ইথেল চরিত্রের নামানুসারে তার নাম রাখা হয়েছিল।

অভিনেতা জন ও লিওনেল ব্যারিমোর তার ভাই, অভিনেতা জন ড্রিউ ব্যারিমোর তার ভাইপো এবং অভিনেত্রী ড্রিউ ব্যারিমোর তার ভাইপোর কন্যা। এছাড়া তিনি অভিনেত্রী ও মঞ্চ ব্যবস্থাপক লুইস লেন ড্রিউয়ের (মিসেস জন ড্রিউ নামে পরিচিত) নাতনী এবং ব্রডওয়ে ম্যাটিনি আইডল জন ড্রিউ জুনিয়র ও ভিটাগ্রাফ স্টুডিওজের মঞ্চ ও পর্দা তারকা সিডনি ড্রিউয়ের ভাইঝি।

## কর্মজীবন
*ন্যাশনাল রেড ক্রস পিজেন্ট* (১৯১৭) ও *রাসপুতিন অ্যান্ড দ্য এমপ্রেস* (১৯৩২) ছবিতে তারা তিন ভাইবোন - এথেল, জন ও লিওনেল একত্রে অভিনয় করেন। প্রথম চলচ্চিত্রটি বর্তমানে হারানো চলচ্চিত্র বলে গণ্য করা হয়।

১৯৪৪ সালে তিনি *[[নান বাট দ্য লোনলি হার্ট (চলচ্চিত্র)|নান বাট দ্য লোনলি হার্ট]]* চলচ্চিত্রে ক্যারি গ্র্যান্টের বিপরীতে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন।

তাকে পরবর্তীকালে রবার্ট সিয়ডম্যাকের *দ্য স্পাইরাল স্টেয়ারকেস* (১৯৪৬), অ্যালফ্রেড হিচককের *[[দ্য প্যারাডাইন কেস]]* (১৯৪৭) এবং *পোট্রেট অব জেনি* (১৯৪৮) ও *দ্য রেড ডানুবি* (১৯৪৯) ছবিতে দেখা যায়। তার সর্বশেষ চলচ্চিত্র ছিল *জনি ট্রাবল* (১৯৫৭)।

## মৃত্যু
এথেল ব্যারিমোর ১৯৫৯ সালে হৃদরোগে আক্রান্ত হয়ে হলিউডে তার নিজ বাড়িতে মৃত্যুবরণ করেন। এর পূর্বে তিনি কয়েক বছর হৃদযন্ত্রের রোগে ভুগছিলেন। আর দুই মাস পরে তার ৮০তম জন্মদিন ছিল। তাকে ইস্ট লস অ্যাঞ্জেলেসের কালভারি সেমাটেরিতে সমাহিত করা হয়। তার নামানুসারে নিউ ইয়র্ক সিটিতে ইথেল ব্যারিমোর থিয়েটারের নামকরণ করা হয়। ইথেল তার ভাই জন ও লিওনেলের সাথে যৌথভাবে আমেরিকান থিয়েটার হল অব ফেমের সদস্য ছিলেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৮৭৯-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ইস্ট লস অ্যাঞ্জেলেসের কালভারি সেমাটেরিতে সমাহিত
বিষয়শ্রেণী:ব্যারিমোর পরিবার
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন নির্বাক চলচ্চিত্র অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন রোমান ক্যাথলিক
বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি
বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
বিষয়শ্রেণী:১৯শ শতাব্দীর মার্কিন অভিনেত্রী
বিষয়শ্রেণী:ফিলাডেলফিয়ার অভিনেত্রী
বিষয়শ্রেণী:মার্কিন বেতার অভিনেত্রী
বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
নিলি জেলা

**নিলি** (*এছাড়াও লাইলি নামেও পরিচিত*) (ফার্সি ভাষা: نیلی) আফগানিস্তানের দায়কুন্দি প্রদেশের একটি অন্যতম জেলা। জেলাটির প্রধান শহরের নাম হচ্ছে নিলি, যেটি অবশ্য দায়কুন্দি প্রদেশের রাজধানী হিসেবে সেবা প্রদান করে থাকে। একটি নুড়ি পাথরের বিমানের নির্মিত পথের সাথে শহরটিতে একটি ছোট বিমানবন্দর (হেলিপোর্ট) রয়েছে এবং একটি বাণিজ্যিক রেডিও স্টেশন রয়েছে। শীতকালে আবহাওয়া খুবই তীব্র ঠান্ডা অনুভুত হয় এবং রাস্তাগুলি জরাজীর্ণ হওয়ায় চলাচলের জন্য খুবই কঠিন হয়ে পড়ে।

## পরিলেখ
জেলা পরিলেখ:
* গ্রাম: ১৩৫টি 
* জাতিগত অবস্থান: ১০০% হাজারা সম্প্রদায়ের লোকজন বসবাস করে থাকে
* স্কুল সমূহ : ১টি প্রাথমিক বিদ্যালয়, ৩ মাধ্যমিক স্কুল এবং ২টি উচ্চ মাধ্যমিক বিদ্যালয় রয়েছে। 
* স্বাস্থ্য কেন্দ্র: ৫টি
* প্রধান কৃষি পণ্য: আলমন্দ, অ্যাপ্রিকট, ভুট্টা, গম.
* প্রাথমিক হস্তশিল্প: সূচিকর্ম, টুপি তৈরি, বয়ন।

## তথ্যসূত্র

## বহিঃসংযোগ
* ২০০৭ সালে জেলা উন্নয়ন পরিকল্পনা সারসংক্ষেপ 

বিষয়শ্রেণী:দায়কুন্দি প্রদেশের জেলা
সর্বাধিক গোলকারী ফুটবলারের তালিকা

রেক.স্পোর্ট.সকার স্ট্যাটিস্টিকস ফাউন্ডেশনের (আরএসএসএসএফ) গবেষণা অনুসারে (অধিকাংশ ক্ষেত্রে) শীর্ষ স্তরের ফুটবলে ৩১ জন খেলোয়াড় তাদের খেলোয়াড়ি জীবনে ৫০০ বা তার অধিক গোল করেছে। শুধুমাত্র যারা তাদের খেলোয়াড়ি জীবনের অধিকাংশ সময় সর্বোচ্চ স্তরের ফুটবলে সক্রিয় ছিল তাদের এই তালিকায় বিবেচনা করা হয়। নিচের ছকে সকল স্তরের জাতীয় দল এবং ক্লাবের আনুষ্ঠানিক খেলায় করা গোল বিবেচনা করা হয়েছে। এই তালিকার শীর্ষ স্থানে রয়েছেন পর্তুগাল জাতীয় দলের আক্রমণভাগের খেলোয়াড়, ক্রিস্তিয়ানো রোনালদো। তিনি অল্পসংখ্যক খেলোয়াড়দের একজন যিনি ১,৩০০টির বেশি পেশাদার খেলায় অংশগ্রহণ করেছেন এবং তার ক্লাব ও দেশের হয়ে **৯০০** এর অধিক গোল করেছেন।

## তালিকা

:**গাঢ়** দ্বারা বর্তমানে সক্রিয় খেলোয়াড়দের নির্দেশ করে।
:+ দ্বারা খেলোয়াড়ের আসল ম্যাচ সংখ্যা অথবা গোল সংখ্যা হতে অধিক নির্দেশ করে।

## তথ্যসূত্র
বিষয়শ্রেণী:ফুটবল রেকর্ড ও পরিসংখ্যান
বিষয়শ্রেণী:ফুটবল খেলোয়াড়ের তালিকা
বিষয়শ্রেণী:ফুটবল খেলোয়াড়দের ক্যারিয়ার অর্জন
বিষয়শ্রেণী:ফুটবল খেলোয়াড়দের কর্মজীবনের অর্জন
সার্বিয়ায় ইসলাম

থাম্ব|রাজধানী বেলগ্রেডে অবস্থিত মসজিদ
সার্বিয়াতে খৃষ্টধর্মের পর দ্বিতীয় বৃহত্তর ধর্ম হলো ইসলাম। যা তার অধিবাসীদের ৩%। যদি কসোভো (যাকে সার্বিয়ার একটি অংশ হিসেবে ধর্তব্য হয়) সহ ধর্তব্য হয় তাহলে পার্সেন্টিজ আরো বৃদ্ধি পাবে।

## জনমিতি

* গুরানীঃ কসোভার দিককার অর্থোডক্স খৃষ্টান। আঠারো এবং উনিশ শতাব্দীর মাঝামাঝিতে তারা ইসলাম ধর্ম গ্রহণ করে।
* আলবেনিয়ান শরনার্থীঃ অর্থোডোক্স ও ক্যাথলিক খৃষ্টান। তারাও ইসলাম ধর্ম গ্রহণ করেন আঠারো ও উনিশ শতাব্দীর মাঝামাঝিতে।
* বসনিয়ানঃ তারা সানজাকে বসবাস করেন। তাদের অধিকাংশই সার্ভিয়ান। 

বিষয়শ্রেণী:সার্বিয়া
বিষয়শ্রেণী:সার্বিয়ায় ইসলাম
নিউজিল্যান্ডীয় টেস্ট ক্রিকেটারদের তালিকা

অত্র নিবন্ধটি **নিউজিল্যান্ডীয় টেস্ট ক্রিকেটারদের তালিকা**। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। নিউজিল্যান্ড ১৯৩০ সালে টেস্ট পরিবারভূক্ত হয়। ১২ ডিসেম্বর, ২০২০ তারিখ পর্যন্ত ২৭৯ জন ক্রিকেটার নিউজিল্যান্ড জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই টেস্ট খেলায় তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।

পরিসংখ্যানটি ১২ ডিসেম্বর, ২০২০ তারিখ অনুযায়ী সঠিক।

## টেস্ট ক্রিকেটারদের তালিকা
### ১৯৩০ - ১৯৫০

### ১৯৫১ - ২০০০

### ২০০১ - ২০৫০

## তথ্যসূত্র

## পাদটীকা

## বহিঃসংযোগ
* ক্রিকইনফো.কম
* হাউস্ট্যাট.কম

বিষয়শ্রেণী:নিউজিল্যান্ডের টেস্ট ক্রিকেটার
টেস্ট
নিউজিল্যান্ড
পাঁচ ফোড়ন

থাম্ব|Panch phoron.
থাম্ব|Pancha-Phutana in frying pan.

**পাঁচ ফোড়ন** () হল দক্ষিণ এশিয়ায় ব্যবহৃত একটি জনপ্রিয় মসলার মিশ্রণ যা বাংলাদেশ, পূর্ব ভারত ও দক্ষিণ নেপালে বিশেষ কিছু রান্নায় (বিশেষ করে ডাল ও আচার বানাতে) ব্যবহার করা হয়ে থাকে। পাঁচ ফোড়ন বা পাঁচ মসলাকে মৈথিলী ভাষায় পাঞ্চ ফোরন, নেপালি ভাষায় পাদকুনে মশলা, অসমীয়া ভাষায় পাস ফুরন এবং উড়ীয়া ভাষায় পঞ্চু ফুতানা বলে ডাকে। 

পাঁচ ফোড়নের ব্যবহৃত সকল মসলা দানাদার বা মসলা বীজ। সাধারণত পাঁচ ফোড়ন মসলায় মেথি বীজ, মৌরি বীজ, কালোজিরা বীজ, জিরা বীজ, সরিষা বীজ সমপরিমাণে থাকে। কিছু রাধুনী  মেথি কম পরিমাণে ব্যবহার করতে পছন্দ করে, যাতে মশলার স্বাদ একটু তিক্ত হয়। বাংলাদেশে কোথাও কোথাও বা কখনও কখনও সরিষার পরিবর্তে ধনে ব্যবহার করা হয়। ভারতে কখনও কখনও সরিষার পরিবর্তে রাধুনি বীজও ব্যবহার করে থাকে। পাশ্চাত্যে যেখানে রাধুনি পাওয়া দুষ্প্রাপ্য সেখানে পাথুনি বীজ ব্যবহৃত হয়।

## আরও দেখুন

* চীনা পাঁচ মসলা গুঁড়া
*গরম মসলা

## তথ্যসূত্র

বিষয়শ্রেণী:বাঙালি রন্ধনশৈলী
বিষয়শ্রেণী:নেপালি রন্ধনশৈলী
বিষয়শ্রেণী:মসলা
বিষয়শ্রেণী:বাংলাদেশী রন্ধনশৈলী
বিষয়শ্রেণী:পশ্চিমবঙ্গের রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:ভারতীয় মসলা
রায়

**রায়** বঙ্গ বা বাংলার একটি সাধারণ হিন্দু বাঙালি পদবি অথবা উপাধী। যা বাঙালি চাকমা, বর্মন, বৈদ্যব্রাহ্মণ, বর্গক্ষত্রিয় (ব্যাগদি), ব্রাহ্মণ, মাহিষ্য,  কায়স্থ জাতি ও বিভিন্ন তপশিলি জাতির মানুষের মধ্যে পাওয়া যায়, কমতাপুর রাজ্যে বেশির ভাগই থাকে এই পদবীর মানুষ পশ্চিমবঙ্গের কোচবিহার জেলা ও জলপাইগুড়ি জেলার।

## বিশিষ্ট ব্যক্তিত্ত্ব
*সত্যজিৎ রায়, অস্কারজয়ী চলচ্চিত্র পরিচালক, সাহিত্যিক
*রাজা রামমোহন রায়, নবজাগরণের বিশিষ্ট সমাজ সংস্কারক
* বিধানচন্দ্র রায়, বিশিষ্ঠ চিকিৎসক ও পশ্চিমবঙ্গের দ্বিতীয় মুখ্যমন্ত্রী ও ভারতরত্ন প্রাপক
* সুকুমার রায়, বিশিষ্ঠ শিশুসাহিত্যিক ও বাংলা "ননসেন্স ছড়ার" প্রবর্তক (সত্যজিৎ রায়ের পিতা)
* সন্দীপ রায়, বাংলা চলচ্চিত্র পরিচালক (সত্যজিৎ রায়ের পুত্র)
* চাঁদ রায় ও কেদার রায় - শ্রীপুর বা বিক্রমপুর
* কন্দর্প রায় ও রামচন্দ্ররায় - বাক‌্লা বা চন্দ্রদ্বীপ
* মুকুন্দরাম রায় ও সত্রাজিৎ রায়, ভূষণা বা ফতেহাবাদ
* কংসনারায়ণ রায় - তাহিরপুর
* হরলাল রায়, বিখ্যাত গায়ক, ভাওয়াইয়া সঙ্গীতশিল্পী ও কবিয়াল
* মহেশ চন্দ্র রায়, ভাওয়াইয়া গীতিকার, সুরকার ও শিল্পী
* মৌনী রায়, হিন্দি সিনেমার অভিনেত্রী 
* অতীন্দ্রমোহন রায়, বিপ্লবী
* দেবশ্রী রায়, বাংলা চলচ্চিত্রের অভিনেত্রী
* নরেশ রায়, বিপ্লবী
* নারায়ণ রায়, বিপ্লবী
* নির্মলা রায়, বিপ্লবী
* প্রতিভা ভদ্র (রায়), বিপ্লবী
* ভূপেন্দ্রকিশোর রক্ষিত রায়, বিপ্লবী
* মতিলাল রায়, বিপ্লবী
* মহেন্দ্রনাথ রায়, বিপ্লবী
* মানবেন্দ্রনাথ রায়, বিপ্লবী ও
* চিলা রায়, কোচ রাজবংশের সাহসী ও পারদর্শি সেনাপতি
* লীলা রায়, ভারতীয় বিপ্লবী এবং রাজনীতিবিদ
* প্রফুল্ল চন্দ্র রায়,  রসায়নবিদ
* জীবন রায় রাজনগর চা বাগান
* বিট্টু রায় 

## আরও দেখুন
* রাই, পদবি
* রায়

## তথ্যসূত্র

বিষয়শ্রেণী:অসম্পূর্ণ
বিষয়শ্রেণী:ভারতীয় পদবি
বিষয়শ্রেণী:বাঙালি হিন্দু উপাধি
বিষয়শ্রেণী:পদবিসমূহ
বিষয়শ্রেণী:প্রদত্ত নাম
বিষয়শ্রেণী:পুরুষবাচক প্রদত্ত নাম
মার্টিন ল্যান্ডাউ

**মার্টিন জেমস ল্যান্ডাউ** (ইংরেজি: Martin James Landau; ২০শে জুন ১৯২৮ - ১৫ই জুলাই ২০১৭) ছিলেন একজন মার্কিন অভিনেতা, অভিনয়ের কোচ, প্রযোজক ও সম্পাদকীয় কার্টুনিস্ট। ১৯৫০-এর দশক থেকে তিনি চলচ্চিত্রে অভিনয় শুরু করেন। অভিনয়ের স্বীকৃতি হিসেবে তিনি একটি একাডেমি পুরস্কার, দুটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেন।

প্র্যাট ইনস্টিটিউটে পড়াশুনার পর তিনি অ্যাক্টরস স্টুডিওতে লি স্ট্রাসবার্গ, এলিয়া কাজান ও হ্যারল্ড ক্লুরম্যানের অধীনে অভিনয়ের প্রশিক্ষণ গ্রহণ করেন। ১৯৫৭ সালে *মিডল অব দ্য নাইট* মঞ্চনাটক দিয়ে তার ব্রডওয়ে মঞ্চে অভিষেক হয়। তার অভিনীত প্রথম আলোচিত চলচ্চিত্র হল অ্যালফ্রেড হিচককের *[[নর্থ বাই নর্থওয়েস্ট]]* (১৯৫৯)। পরবর্তীতে তিনি নিয়মিত *[[মিশন: ইম্পসিবল]]* টেলিভিশন ধারাবাহিক অভিনয় করেন, এবং এই কাজের জন্য তিনি কয়েকটি এমি পুরস্কার ও গোল্ডেন গ্লোব পুরস্কারের মনোনয়ন লাভ করেন।

ল্যান্ডাউ *[[টাকার: দ্য ম্যান অ্যান্ড হিজ ড্রিম]]* (১৯৮৮) চলচ্চিত্রে অভিনয় করে তার প্রথম গোল্ডেন গ্লোব পুরস্কার অর্জন করেন এবং প্রথম একাডেমি পুরস্কারের মনোনয়ন লাভ করেন। *[[ক্রাইমস্‌ অ্যান্ড মিসডেমিনরস্‌]]* (১৯৮৯) চলচ্চিত্রে অভিনয় করে তিনি তার দ্বিতীয় একাডেমি পুরস্কারের মনোনয়ন পান। *[[এড উড]]* (১৯৯৪) চলচ্চিত্রে বেলা লুগসি চরিত্রে অভিনয় করে তার প্রথম একাডেমি পুরস্কার, দ্বিতীয় গোল্ডেন গ্লোব পুরস্কার এবং প্রথম স্ক্রিন অ্যাক্টরস গিল্ড পুরস্কার অর্জন করেন। তিনি ২০১৭ সালে মৃত্যুর পূর্ব পর্যন্ত  চলচ্চিত্র ও টেলিভিশনে কাজ চালিয়ে যান এবং অ্যাক্টরস স্টুডিওর হলিউড শাখায় যোগ দেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯২৮-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:অস্ট্রীয় ইহুদি বংশোদ্ভূত মার্কিন ব্যক্তি
বিষয়শ্রেণী:প্র্যাট ইনস্টিটিউটের প্রাক্তন শিক্ষার্থী
বিষয়শ্রেণী:বেথ ডেভিড সিমেট্রিতে সমাহিত
বিষয়শ্রেণী:ব্রুকলিনের অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন ইহুদি অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:২১শ শতাব্দীর মার্কিন ইহুদি
বাংলাদেশে প্রচলিত মসলার তালিকা

**বাংলাদেশে প্রচলিত মসলার তালিকা**তে বিভিন্ন ধরনের মসলা অন্তর্ভুক্ত রয়েছে, যেগুলো দক্ষিণ ও দক্ষিণ-পূর্ব এশিয়ায় জন্মে। এদের মধ্যে অনেক মসলা অন্তর্ভুক্ত আছে যেগুলোর উৎপত্তিস্থল বাংলাদেশ নয় বরং অন্য কোনো অঞ্চলে। আর বিভিন্ন সময়ে সেগুলো এ অঞ্চলের সমভাবাপন্ন জলবায়ু এলাকায় আনা হয় এবং বর্তমানে স্থানীয়ভাবে বহুবছর ধরে চাষ করা হচ্ছে।

## তালিকা
বাংলাদেশ প্রায় ৫০টির মতো মসলা প্রচলিত।
  

## আরও দেখুন

* বাংলাদেশী রন্ধনশৈলী
* মসলা বাণিজ্য
* বাঙালি মসলা এবং সেগুলোর ইংরেজি নাম

## তথ্যসূত্র

বিষয়শ্রেণী:বাংলাদেশী রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:মসলা
মিথ্যা জাগরণ

**স্বপ্নেই মিথ্যা জাগরণ** একটি প্রাণবন্ত এবং বিশ্বাসযোগ্য স্বপ্ন যেখানে কর্তা মনে করেন সে ঘুম থেকে জেগে গেছে কিন্তু বাস্তবে স্বপ্ন দেখছেন। এরুপ মিথ্যা জাগরণের পরে কর্তা স্বপ্নের মধ্যেই দৈনন্দিন কাজ যেমনঃ রান্না, পরিষ্কার করা, খাওয়া-দাওয়া এবং শৌচাগার ব্যবহার করার মত কাজ করে। এসময় কর্তা হয়তো স্বপ্নে শৌচাগার ব্যবহার করছে, কিন্তু বাস্তবে তিনি বিছানা আর্দ্র করার মত কাজ করে ফেলে। ঘুমের মধ্যে বিছানা ভিজানোর এটা একটা কারণ হতে পারে।

## অন্যান্য বিষয়
### লুসিত্ব
লুসিড স্বপ্ন (এ জাতীয় স্বপ্ন দেখার সময়, স্বপ্নদ্রষ্টা জাগ্রত থাকে এবং বুঝতে পারে, সে স্বপ্ন দেখছে) দেখার পরবর্তী ধাপে মানুষ স্বপ্নের মধ্যেই সজাগ হতে পারে। বিশেষ করে, লুসিড স্বপ্নের পরবর্তী ধাপে যদি মানুষ স্বপ্নের মধ্যেই জাগ্রত হয়, তবে এ পর্যায়টিকে "প্রাক লুসিডীয় স্বপ্ন", বলে। এপর্যায়ে স্বপ্ন দ্রষ্টা বুঝতে পারে না, সে কী জেগে আছে, না ঘুমানো অবস্থায় স্বপ্ন দেখছে। হার্ভার্ডের মনস্তত্ত্ববিদ ডেইরড্রে ব্যারেট ২০০ জন মানুষের কাছ থেকে ২০০০ স্বপ্নকে পরীক্ষণ করে তিনি বলেন, মিথ্যা জাগরণ এবং লুসিডীয় স্বপ্ন একই স্বপ্নের ভিতর যুগপৎভাবে অথবা একই রাতে ভিন্ন ভিন্ন স্বপ্নের মধ্যে ঘটতে পারে।

### ধারাবাহিকতা

মিথ্যা জাগরণ আরেকটি প্রকরণ হলো এর ধারাবাহিকতা। এই ধারাবাহিকতায় কর্তা ভাবে সে জেগে আছে, কিন্তু বাস্তবে সে নিদ্রাচ্ছন্ন থাকে। তার মস্তিষ্ক তাকে এমনভাবে উদ্দীপ্ত করে, যাতে সে ভাবে জেগে আছে। এই অবস্থায় সে যেসব কাজ করে, তা অনিচ্ছাকৃতভাবেই করে। এই ধরনের কাজকে অবচেতনভাবে করা কাজের সাথে তুলনা করা হয়।

## লক্ষণ

### বাস্তবতা এবং অবাস্তবতা
কিছু সুনির্দিষ্ট বিষয় এসময় বাস্তবায়িত করা যায় না। যেমনঃ দেয়ালে রঙ করা অথবা কথা বলা কঠিন হয়ে পরে, কঠিন হয়ে পরে কোনো কিছু পড়া (লুসিড স্বপ্নে কোনো কিছু পড়া কার্যত অসম্ভব)।

### পুনরাবৃত্ত
একই ঘুমে ভিতরেই স্বপ্নে মিথ্যা জাগরণ বারবার হতে পারে। কর্তা হয়তো ঘুমাতে ঘুমাতেই স্বপ্ন দেখছে যে, সে জেগেছে, প্রাতঃরাশ করছে, মুখ ধৌত করছে, নিয়মিত কাজ করতে করতেই আবার বিছানা থেকে ঘুম ভেঙে জেগে উঠলো (বাস্তবে তখনো ঘুমাচ্ছে)। পুনরায় সে প্রাতঃরাশ সহ দৈনন্দিন কাজ শুরু করলো। এটাকেই স্বপ্নের মধ্যে মিথ্যা জাগরণের পুনরাবৃত্ত বলে। বার্ট্রান্ড রাসেল দাবী করেছেন, তিনি সাধারণ সংজ্ঞাহীন অবস্থায় এরকম মিথ্যা জাগরণের ঘটনা প্রায় একশতের মত অনুভব করেছেন।

## প্রকরণ

## তথ্যসূত্র

বিষয়শ্রেণী:স্বপ্ন
বিষয়শ্রেণী:Sleep disorder
বিষয়শ্রেণী:লুসিড স্বপ্ন
জঁ দ্যুজার্দাঁ

**জঁ দ্যুজার্দাঁ** (ফরাসি: Jean Dujardin; জন্ম ১৯ জুন১৯শে জুন ১৯৭২) হলেন একজন ফরাসি অভিনেতা ও পরিচালক। তিনি স্ট্যান্ড-আপ কৌতুকাভিনেতা হিসেবে তার কর্মজীবন শুরু করেন। পরবর্তীতে তিনি কয়েকটি টেলিভিশন অনুষ্ঠান ও চলচ্চিত্রে অতিথি চরিত্রে অভিনয় করেন। তিনি টেলিভিশন ধারাবাহিক *অঁ গার* ও *অঁ ফিল*-এ অভিনয় করে প্রসিদ্ধি অর্জন করেন এবং পরবর্তীতে *ব্রিস দ্য নিচ* ও মিশেল আজানাভিস্যুস পরিচালিত *ওএসএস ১১৭: কায়রো, নেস্ট অব স্পাইজ* ও এর অনুবর্তী পর্ব *ওএসএস ১১৭: লস্ট ইন রিও*, এবং *৯৯ ফ্রঁস* চলচ্চিত্রে অভিনয় করে সফলতা অর্জন করেন।

দ্যুজার্দাঁ ২০১১ সালে একাধিক পুরস্কার বিজয়ী নির্বাক চলচ্চিত্র *[[দি আর্টিস্ট (চলচ্চিত্র)|দি আর্টিস্ট]]*-এ জর্জ ভালেন্তিন চরিত্রে অভিনয় করে আন্তর্জাতিক খ্যাতি অর্জন করেন। তার এই কাজের জন্য তিনি একাধিক পুরস্কার অর্জন করেন, যার মধ্যে রয়েছে শ্রেষ্ঠ অভিনেতা বিভাগে একাডেমি পুরস্কার, যা কোন ফরাসি অভিনেতার জন্য প্রথমবার; শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার; শ্রেষ্ঠ প্রধান চরিত্রে অভিনেতা বিভাগে বাফটা পুরস্কার, স্ক্রিন অ্যাক্টরস গিল্ড পুরস্কার ও শ্রেষ্ঠ অভিনেতা বিভাগে কান চলচ্চিত্র উৎসব পুরস্কার। এই দশকে তিনি মার্টিন স্কোরসেজির ব্ল্যাক কমেডিধর্মী *[[দ্য উলফ অফ ওয়াল স্ট্রিট (২০১৩-এর চলচ্চিত্র)|দ্য উলফ অব ওয়াল স্ট্রিট]]* (২০১৩) এবং জর্জ ক্লুনির ইতিহাস-আশ্রিত নাট্যধর্মী *[[দ্য মনুমেন্ট্‌স মেন]]* (২০১৪) চলচ্চিত্রে অভিনয় করেন।

## তথ্যসূত্র

## বহিঃসংযোগ

* 

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ফরাসি অভিনেতা
বিষয়শ্রেণী:২১শ শতাব্দীর ফরাসি অভিনেতা
বিষয়শ্রেণী:ফরাসি কৌতুকাভিনেতা
বিষয়শ্রেণী:ফরাসি চলচ্চিত্র অভিনেতা
বিষয়শ্রেণী:ফরাসি টেলিভিশন অভিনেতা
বিষয়শ্রেণী:ফরাসি পুরুষ চিত্রনাট্যকার
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:ফরাসি চিত্রনাট্যকার
বিষয়শ্রেণী:অর্দ্র নাসিয়োনাল দ্য মেরিতের নাইট
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয�
বাংলাভাষী অঞ্চলে ব্যবহৃত মসলার তালিকা

এই ভুক্তিতে **বাংলাভাষী অঞ্চলে ব্যবহৃত মসলার তালিকা** দেওয়া হয়েছে। বাংলাভাষী অঞ্চল বলতে বাংলাদেশ ও ভারতের পশ্চিমবঙ্গকে বুঝানো হয়েছে।

## তালিকা

## আরও দেখুন

* বাঙালি রন্ধনশৈলী
* বাংলাদেশে প্রচলিত মসলার তালিকা

বিষয়শ্রেণী:বাঙালি রন্ধনশৈলী
বিষয়শ্রেণী:মসলা
তপন বিধানসভা কেন্দ্র

**তপন (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। এই কেন্দ্রটি এসটি এর জন্য সংরক্ষিত। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪০ নং তপন (এসটি)বিধানসভা কেন্দ্রটি  দ্বীপখান্ডা, গোফানগর, হারসুরা, মালঞ্চ এবং তপন চন্ডীপুর গ্রাম পঞ্চায়েত গুলি তপন সমষ্টি উন্নয়ন ব্লক এবং বোয়ালদার, চকভৃগু, জলঘর, বোল্লা, ডাঙা, গোপালবাটি, নজিরপুর এবং পাটিরাম গ্রাম পঞ্চায়েত গুলি বালুরঘাট সমষ্টি উন্নয়ন ব্লক এর অন্তর্গত।

তপন (এসটি)বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের বাচ্চু হাঁসদা আরএসপি'র তার নিকটতম প্রতিদ্বন্দ্বী খারা সোরেনকে পরাজিত করেন।

### ১৯৭৭-২০০৬
১৯৮২ থেকে ২০০৬ সাল পর্যন্ত আরএসপি খারা সোরেন তপন (এসটি) কেন্দ্র থেকে ছয় বার জয়লাভ করেছিলেন, তার নিকটতম প্রতিদ্বন্দ্বী ২০০৬ সালে বিজেপি এর কলম্বাস তিরকে কে, ২০০১ সালে তৃণমূল কংগ্রেস অনন্য উরুকে, ১৯৯৬ এবং ১৯৯১ সালে কংগ্রেসের লক্ষীরাম হেমব্রমকে, ১৯৮৭ সালে কংগ্রেসের জাপান ভোনাজালাকে এবং ১৯৮২ সালে কংগ্রেসের জাপান হাসদাকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৭৭ সালে আরএসপি'র নাথেনিয়াল মুর্মু কংগ্রেসের সেবাস্টিয়ান টুডুকে পরাজিত করেন।

### ১৯৬২-১৯৭২
১৯৭২ এবং ১৯৭১ সালে কংগ্রেস পট্রাশ হেমব্রাম  জয়ী হন। ১৯৬৯, ১৯৬৭ এবং ১৯৬২ সালে আরএসপি/ নির্দল নাথেনিয়াল মুর্মু জয়ী হন। ১৯৬২ সালের আগে তপন কেন্দ্রটি ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ দিনাজপুর জেলার রাজনীতি
প্রোটন-প্রোটন চক্র

সূর্যসম ভরবিশিষ্ট তারাদের ক্ষেত্রে যে প্রক্রিয়ায় শক্তি উৎপন্ন হয়, তার নাম প্রোটন প্রোটন চক্র।

 ^1_1H^+ + ^1_1H^+ -> ^2_1D + e^+ + \nu

 ^2_1D + ^1_1H^+ -> ^3_2He +  \gamma

  ^3_2He +  ^3_2He -> ^4_2He + ^1_1H^+ + ^1_1H^+ 

এখানে একটি মজার ব্যাপার ঘটে হাউড্রোজেনের ভর ১.০০৭৯৭ একক, ফলে চারটি হাইড্রোজেনের মোট ভর দাড়ায় ৪.০৩১৮৮ একক। অথচ, একটি হিলিয়ামের ভর ৪.০০২৬ একক। তাহরে বাকী ভর যায় কোথায়? এখানে আসন্ন ভর গ্রহণ না করে প্রকৃত ভর ধরা হয়েছে এবং গোলমালটা চোখে পড়েছে অতিরিক্ত এই ০.০২৯২৮ একক ভর সম্পূর্ণ শক্তিতে পরিণত হয় এবং শক্তির পরিমাণ

আইনস্টাইনের বিখ্যাত ভর-শক্তি সমীকরণ Ε=mc^2 সমীকরণ দ্বারা নির্ণয় করা যায়। সূর্যের ক্ষেত্রে প্রতি সেকেন্ডে ৬৭ কোটি টন হাইড্রোজেন পুড়ে যায় এবং প্রতি সেকেন্ডে ৪০ লক্ষটন পদার্থ বিশুদ্ধ শক্তিতে পরিণত হচ্ছে।

বিষয়শ্রেণী:প্রোটন
বিষয়শ্রেণী:নিউক্লীয় সংযোজন
বিষয়শ্রেণী:জ্যোতিঃপদার্থবিজ্ঞান
কার্বন-নাইট্রোজেন-অক্সিজেন চক্র

সূর্যের চেয়ে বেশি ভরের তারাদের ক্ষেত্রে কেন্দ্রীণ মিথস্ক্রিয়া যে প্রক্রিয়ায় হয়, তাকে কার্বন-কার্বন চক্র বলে।

কার্বন ১২+প্রোটন, নাইট্রোজেন ১২ + গামারশ্মি, কার্বন ১৩ + পজিট্রন + নিউট্রিনো,
কার্বন ১৩ + প্রোটন, নাইট্রোজেন ১৪ + গামারশ্মি, নাইট্রোজন ১৪ + প্রোটন, অক্সিজেন ১৫ + পজিট্রন + নিউট্রিনো, নাইট্রোজেন ১৫ + পজিট্রন + নিউট্রিনো, নাইট্রোজেন ১৫ + প্রোটন, কার্বন ১২ + হিলিয়াম ৪..
এখানে, কার্বন, নাইট্রোজেন ও অক্সিজেন প্রভাবক হিসেবে কাজ করে। অর্থাৎ বিক্রিয়া চালানোর জন্য এরা অপরিহার্য, কিন্তু এরা নিজেরা বিক্রিয়ায় ব্যবহৃত হয় না। যেমন কার্বন চক্রে ১ম ধাপে৪ বিক্রিয়া শুরু করার জন্য কার্বনের কেন্ত্রীণ প্রয়োজন। আবার, শেষধাপে হিলিয়ামের সাথে এই কার্বন বেরিয়ে আসে। কাজেই মোটের উপর কার্বন পরমাণু বিক্রিয়ায় অংশ নেয় ঠিকই কিন্তু নিজেকে বিলিয়ে দেয় না।
কার্বন চক্র, প্রোটন চক্রের তুলনায় জটিলতার কিন্তু মোটের উপর ৪টি প্রোটন উপর্যুক্ত নিউক্লিয়ার বিক্রিয়ায় একটি হিলিয়াম গঠিত হয়। কাজেই নক্ষত্রের মক্তির জন্য যে ফিউশন বিক্রিয়া প্রয়োজন তা দু’টি চক্রের সাহায্যে ধাপে ধাপে সম্পূন্ন করা যায়। নিম্নভর তারাদের জন্য প্রোটন চক্র কিন্তু ভারী তারাদের জন্য কার্বন চক্র।

বিষয়শ্রেণী:জ্যোতিঃপদার্থবিজ্ঞান
বিষয়শ্রেণী:নিউক্লীয় সংযোজন
বিষয়শ্রেণী:কার্বন
বিষয়শ্রেণী:নাইট্রোজেন
বিষয়শ্রেণী:অক্সিজেন
১৯৭০ ফিফা বিশ্বকাপ

**১৯৭০ ফিফা বিশ্বকাপ ** হচ্ছে বিশ্ব পুরুষ ফুটবল প্রতিযোগিতার নবম সংস্করণ। ৩১ মে থেকে ২১ জুন পর্যন্ত এটি মেক্সিকো-তে আয়োজিত হয় এবং এটি উত্তর আমেরিকা মহাদেশে অনুষ্ঠিত প্রথম বিশ্বকাপ এবং ইউরোপ ও দক্ষিণ আমেরিকার বাইরে অনুষ্ঠিত প্রথম বিশ্বকাপ। ১৯৬৮ সালের মে থেকে বাছাইপর্ব শুরু হয়েছিল। বাছাইপর্ব থেকে ১৪টি দল এবং আয়োজক মেক্সিকো ও তৎকালীন শিরোপা বিজয়ী ইংল্যান্ডকে নিয়ে মোট ১৬টি দল চূড়ান্ত আসরে প্রতিযোগিতা করে। এই আসরে এল সালভেদর, ইসরায়েল ও মরক্কো তাদের প্রথমবারের মত বিশ্বকাপে অংশগ্রহণ করে।

ব্রাজিল এই আসরে শিরোপা অর্জন করে, তারা তৎকালীন দুইবারের শিরোপাধারী ইতালিকে মেক্সিকো সিটিতে অনুষ্ঠিত ফাইনাল খেলায় ৪-১ গোলে পরাজিত করে। ফলে তারা তৃতীয়বারের মতো বিশ্ব চ্যাম্পিয়ন হয় ও স্থায়ীভাবে জুলে রিমে ট্রফির মালিক হয় এবং ১৯৭৪ সালে নতুন ট্রফির উদ্বোধন করা হয়। বিজয়ী দলের অধিনায়ক কার্লোস আলবার্তো এবং অন্যান্য খেলোয়াড় তথা পেলে, গারসন, জর্জিনহো, রিভেলিনো, ও তোসতাওকে প্রায়ই বিশ্বকাপের সর্বকালের সেরা দল হিসেবে অভিহিত করা হয়। তারা চূড়ান্ত পর্বের ছয়টি খেলা এবং কোয়ালিফাইং পর্বের সবকয়টি খেলা জয়লাভ করে।

## তথ্যসূত্র

বিষয়শ্রেণী:ফিফা বিশ্বকাপের আসর
বিষয়শ্রেণী:১৯৭০ ফিফা বিশ্বকাপ
বিষয়শ্রেণী:স্বাগতিক মেক্সিকোয় আন্তর্জাতিক ফুটবল প্রতিযোগিতা
২০১৮ ফিফা বিশ্বকাপ পরিসংখ্যান

নিম্নে ২০১৮ সালের ১৪ই জুন হতে ১৫ই জুলাই পর্যন্ত রাশিয়ায় অনুষ্ঠিত **[[২০১৮ ফিফা বিশ্বকাপ|২০১৮ ফিফা বিশ্বকাপের]] পরিসংখ্যান** উল্লেখ করা হলো।

এখানে পেনাল্টি শুট-আউটে করা গোলগুলো পরিগণিত হয়নি এবং পেনাল্টি শুট-আউটে বিজয়ী নির্ধারিত ম্যাচগুলো ড্র হিসেবে গণ্য করা হয়েছে।

## গোলদাতা


## সামগ্রিক ফলাফল
### দল অনুযায়ী

### কনফেডারেশন অনুযায়ী

## তথ্যসূত্র

## বহিঃসংযোগ
*

পরিসংখ্যান
২০১৮
গঙ্গারামপুর বিধানসভা কেন্দ্র

**গঙ্গারামপুর (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪১ নং গঙ্গারামপুর (এসসি)বিধানসভা কেন্দ্রটি গঙ্গারামপুর পৌরসভা, বেলবাড়ি-১, দামদামা, গঙ্গারামপুর এবং নন্দনপুর  গ্রাম পঞ্চায়েত গুলি গঙ্গারামপুর সমষ্টি উন্নয়ন ব্লক এবং আজমতপুর, অউটিনা, গুরাইল, হজরতপুর, রামচন্দ্রপুর এবং রামপাড়া চেঞ্চরা গ্রাম পঞ্চায়েত গুলি তপন সমষ্টি উন্নয়ন ব্লক এর অন্তর্গত।

গঙ্গারামপুর (এসসি)বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের সত্যেন্দ্রনাথ রায় তার নিকটবর্তী প্রতিদ্বন্দ্বী সিপিআই (এম) -এর নন্দলাল হাজরাকে পরাজিত করেন।

### ১৯৭৭-২০০৬
২০০৬  এবং ২০০১ সালে  রাজ্য বিধানসভা নির্বাচনে, সিপিআই (এম) -এর নারায়ণ বিশ্বাস তার নিকটতম প্রতিদ্বন্দ্বী তৃণমূল কংগ্রেসের বিপ্লব মিত্রকে পরাজিত করে গঙ্গারামপুর কেন্দ্র থেকে জয়লাভ করেছিলেন। ১৯৯৬ সালে সিপিআই (এম) -এর মিনতি ঘোষ বিজেপি'র আশিষ মজুমদারকে, ১৯৯১ সালে কংগ্রেসের বিপ্লব মিত্রকে এবং ১৯৮৭ সালে কংগ্রেসের আহমেদ মসলিহউদ্দিনকে পরাজিত করেন। ১৯৮২ সালে আইসিএসের  আহমেদ মসলিহউদ্দিন সিপিআই (এম) -এর অরবিন্দ চক্রবর্তীকে পরাজিত করেন। ১৯৭৭ সালে সিপিআই (এম) -এর অরবিন্দ সরকার কংগ্রেসের আহমেদ মসলিহউদ্দিনকে পরাজিত করেন।

### ১৯৫১-১৯৭২
১৯৭২  এবং ১৯৭১ সালে  কংগ্রেসের আহমেদ মসলিহউদ্দিন জয়ী হন। ১৯৬৯ সালে  সিপিআই (এম) -এর অরবিন্দ সরকার জয়ী হন। ১৯৬৭ সালে  কংগ্রেসের কে. সায়েদ জয়ী হন। ১৯৬২ সালে   সিপিআই এর মঙ্গলা কিশকু জয়ী হন। ১৯৫৭ সালে  গঙ্গারামপুর একটি যৌথ আসন ছিল, কংগ্রেসের লক্ষণ চন্দ্র হাঁসদা এবং সতিন্দ্রনাথ বসু উভয়েই জয়ী হন। ১৯৫১ সালে স্বাধীন ভারতের প্রথম নির্বাচনে কংগ্রেসের সতিন্দ্রনাথ বসু জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ দিনাজপুর জেলার রাজনীতি
শিনতারো কাতসু

**শিনতারো কাতসু** (জাপানি: 勝 新太郎, হেপবার্ন: Katsu Shintarō, ২৯শে নভেম্বর ১৯৩১ - ২১শে জুন ১৯৯৭) ছিলেন একজন জাপানি অভিনেতা, গায়ক, প্রযোজক ও পরিচালক। তিনি ১৯৭১ সালে শ্রেষ্ঠ পরিচালনা বিভাগে মাইনিচি চলচ্চিত্র পুরস্কার অর্জন করেন।

কাতসু অভিনেত্রী তামাও নাকামুরার স্বামী ও অভিনেতা রুইতারো গানের পিতা।

## জীবনী
### প্রারম্ভিক জীবন
কাতসু ১৯৩১ সালের ২৯শে নভেম্বর টোকিওর ফুকাগাওয়াতে জন্মগ্রহণ করেন। তার জন্মনাম তোশিও ওকুমুরা (奥村 利夫)। তার পিতা কাতসুতোজি কিনেয়া ছিলেন একজন কাবুকি পারফরমার, যিনি নাগাউতা গান ও শামিসেন বাজানোর দক্ষতার জন্য প্রসিদ্ধ ছিলেন। কাতসুর বড় ভাই তোমিসাবুরা ওয়াকায়ামা ছিলেন একজন অভিনেতা। তিনি শৈশব থেকে নাগাউতা গানের তালিম নেন এবং ১৭ বছর বয়স থেকে তা পরিবেশনা শুরু করেন।

### কর্মজীবন
কাতসু শামিসেন বাদক হিসেবে তার কর্মজীবন শুরু করেন। কিন্তু তার পিতা ও বড় ভাইয়ের সাথে মার্কিন যুক্তরাষ্ট্রে এক আজুমা কাবুকি সফরে যাওয়ার সময় তিনি খেয়াল করেন অভিনয়ে পারিশ্রমিক ও সম্মাননা বেশি, ফলে তিনি অভিনয় শুরু করার সিদ্ধান্ত নেন। এই সফর থেকে জাপানে ফিরে এসে তিনি দাইয়ি মুভি কোম্পানিতে যোগ দেন এবং ১৯৫৪ সালে *হানা নো বিয়াক্কোতাই* চলচ্চিত্রে ক্ষুদ্র ভূমিকায় অভিনয় করেন। ১৯৬০-এর দশকে তিনি তিনটি দীর্ঘ চলচ্চিত্র ধারাবাহিকে অভিনয় করেন, সেগুলো হল *আকুমিও* ধারাবাহিক, *হুদলুম সোলজার* ধারাবাহিক ও *জাতোইচি* ধারাবাহিক।

### মৃত্যু ও শ্রদ্ধাঞ্জলি
শিনতারো কাতসু মাথা ও ঘাড়ের ক্যান্সারে আক্রান্ত হয়ে ১৯৯৭ সালের ২১শে জুন মারা যান।

মাঙ্গা ধারাবাহিক *ওয়ান পিস*-এর ফুজিতোরা চরিত্রটি তার অনুকরণে নির্মিত।

## তথ্যসূত্র

## বহিঃসংযোগ

* 

বিষয়শ্রেণী:১৯৩১-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:২০শ শতাব্দীর জাপানি অভিনেতা
বিষয়শ্রেণী:২০শ শতাব্দীর জাপানি গায়ক
বিষয়শ্রেণী:জাপানি অপরাধী
বিষয়শ্রেণী:জাপানি চলচ্চিত্র অভিনেতা
বিষয়শ্রেণী:জাপানি চলচ্চিত্র পরিচালক
বিষয়শ্রেণী:জাপানি টেলিভিশন অভিনেতা
বিষয়শ্রেণী:জাপানে ক্যান্সারে মৃত্যু
বিষয়শ্রেণী:টোকিওর অভিনেতা
বিষয়শ্রেণী:টোকিওর গায়ক
বিষয়শ্রেণী:সামুরাই চলচ্চিত্র পরিচালক
বিষয়শ্রেণী:টোকিওর সঙ্গীতশিল্পী
অতিবৈচিত্র্যময় দেশ

ডান|থাম্ব|400x400পিক্সেল|কনজার্ভেশান ইন্টারন্যাশনাল দ্বারা চিহ্নিত ১৭টি বিশালবিবিধ দেশ।
**অতিবৈচিত্র্যময় দেশ** বলতে সেইসব দেশকে বোঝায় যেখানে বিশ্বের অধিকাংশ প্রাণীর প্রজাতি ও উপপ্রজাতি বাস করে। ১৯৯৮ সালে কনজার্ভেশান ইন্টারন্যাশনাল (সিআই), একটি মার্কিন অলাভজনক প্রতিষ্ঠান ১৭টি অতিবৈচিত্র্যময় দেশ চিহ্নিত করে। এদের মধ্যে অনেকগুলি গ্রীষ্মপ্রধান অথবা প্রায়-গ্রীষ্মপ্রধান অঞ্চলে কিছু পুরোপুরি এবং কিছু আংশিকভাবে অবস্থিত। অতিবৈচিত্র্যময় দেশ মানে বৈচিত্র্যে বিশাল অবদান রাখা। একটি দেশকে অতিবৈচিত্র্যময় দেশ হতে হলে অবশ্যই অন্তত ৫০০০টি উপজাতীয় উদ্ভিদ প্রজাতি থাকতে হবে এবং অবশ্যই সামুদ্রিক বাস্তুতন্ত্রের ধারে থাকতে হবে। বর্ণানুক্রমে অতিবৈচিত্র্যময় দেশগুলি হল:

## সর্বাধিক জীববৈচিত্র্যপূর্ণ দেশের তালিকা
১৭ টি মেগাডাইভার্স দেশ হল:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## সর্বাধিক জীববৈচিত্র্যপূর্ণ দেশের তালিকা ২০২২

## তথ্যসূত্র

বিষয়শ্রেণী:জীববৈচিত্র্য
বিষয়শ্রেণী:জীবভূগোল
তেজু বিমানবন্দর

**তেজু বিমানবন্দর** (আইএটিএ: টিআই, আইসিএও: ভিইটিজেজি) ভারতের অরুণাচল প্রদেশ রাজ্যের তেজুতে অবস্থিত। এটি ভারতীয় বিমানবন্দর কর্তৃপক্ষ (এএআই) দ্বারা পরিচালিত হয় যা এটিআর ৭২ ধরনের বিমানের  রাতে উড্ডয়নের সুবিধা দিয়ে পরিচালনা করার জন্য বিমানবন্দরের  প্রযুক্তিগত উন্নয়ন করা  হচ্ছে । সম্প্রসারণের পর  বিমানবন্দরটি ২০১৮ সালের সেপ্টেম্বরে চালু হবে বলে আশা করা হচ্ছে । এএই-এর "নন-ফ্রেল মডেল" বাস্তবায়নের জন্য ২০১৫ সালে তেজু সহ পাঁচটি বিমানবন্দরকে একটি তালিকাভুক্ত করা হয়, যা কোনওভাবে নিরাপত্তা ও নিরাপত্তার সাথে সমঝোতা ছাড়াই বিমানবন্দর পরিচালনার জন্য প্রয়োজনীয় পরিষেবা প্রদান করবে। কম খরচে বিমান পরিচালনা নিশ্চিত করার লক্ষ্যে, বিমানবন্দরে কোনও কনভেয়ার বেল্ট থাকবে না, কোন এরিয়াব্রেজ থাকবে না।

বিমানবন্দরের উন্নয়নের জন্য ৭৯০ মিলিয়ন টাকা, ২০০৯-১০ সালে অনুমোদিত ছিল । ১,৫০০ মিটার রানওয়ে, টার্মিনাল বিল্ডিং নির্মাণ এবং বিমান এয়ার ট্রাফিক কন্ট্রোল টাওয়ার ২০১৪ সালে সম্পন্ন করা হয় । তবে, স্থানীয় বাসিন্দাদের বিক্ষোভের কারণে প্রকল্পটি একাধিক বিলম্বের সম্মুখীন হয়েছিল এবং ফলে নির্ধারিত সময়সীমার মধ্যে শেষ হয়নি । রানওয়ের নির্মাণ কাজ এবং সীমান্ত প্রাচীর, পার্কিং লট এবং নিঃষ্কাশি ব্যবস্থার মতো নির্মাণ কাজ ২০১৭ সালের প্রথম দিকে সম্পন্ন হয় । ২২ শে সেপ্টেম্বর, ২০১৭ সালে একটি পরীক্ষা মূলক উড়ান রানওয়েতে অবতরণ করে। 

## বিমান সংস্থা এবং গন্তব্যস্থল

## তথ্যসূত্র

## বহিঃসংযোগ
* Tezu Airport at AAI

বিষয়শ্রেণী:ভারতের বিমানবন্দর
বিষয়শ্রেণী:অরুণাচল প্রদেশের বিমানবন্দর

বিষয়শ্রেণী:লোহিত জেলা
হার্বার্ট ব্রেনন

**হার্বার্ট ব্রেনন** (ইংরেজি: Herbert Brenon; জন্ম: **আলেকজান্ডার হার্বার্ট রেজিনাল্ড সেন্ট জন ব্রেনন**; ১৩ই জানুয়ারি ১৮৮০ - ২১শে জুন ১৯৫৮) ছিলেন একজন আইরিশ চলচ্চিত্র পরিচালক, অভিনেতা ও চিত্রনাট্যকার। তিনি ১৯৩০-এর দশকে নির্বাক চলচ্চিত্র যুগের অন্যতম চলচ্চিত্র পরিচালক ছিলেন। তিনি *[[সরেল অ্যান্ড সন (১৯২৭-এর চলচ্চিত্র)|সরেল অ্যান্ড সন]]* (১৯২৭) চলচ্চিত্র পরিচালনার জন্য শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন।

## জীবনী
### প্রারম্ভিক জীবন
ব্রেনন ১৮৮০ সালের ১৩ই জানুয়ারি আয়ারল্যান্ডের কিংসটাউনের ২৫ ক্রসথওয়াইট পার্কে (বর্তমান ডুন লাওঘাইয়ার, ডাবলিন) জন্মগ্রহণ করেন। তার পিতা এডওয়ার্ড সেন্ট জন ব্রেনন ছিলেন সাংবাদিক, কবি ও রাজনীতিবিদ এবং তার মাতা ফ্রান্সিস হ্যারিস।

১৮৮২ সালে তারা স্বপরিবারে লন্ডন চলে যান। সেখানে তিনি সেন্ট পল্‌স স্কুলে এবং পরে কিংস কলেজ লন্ডনে পড়াশুনা করেন। চলচ্চিত্র পরিচালনা শুরুর পূর্বে তিনি ভডেভিলে তার স্ত্রী হেলেন ওবার্গের সাথে অভিনয় করতেন।

### কর্মজীবন
ব্রেনান ১৯১৬ সালে *আ ডটার অব দ্য গড* চলচ্চিত্র পরিচালনা করেন।
তিনি ১৯২৪ সালে স্যার জেমস ব্যারির নাটক অবলম্বনে *পিটার প্যান* চলচ্চিত্র নির্মাণ করেন। পরের বছর ফেমাস-প্লেয়ার-লাস্কির ব্যানারে তিনি আবারও একই লেখকের মঞ্চনাটক অবলম্বনে *আকিস ফর সিনড্রেলা* (১৯২৫) নির্মাণ করেন। এছাড়া তার অন্যান্য উল্লেখযোগ্য চলচ্চিত্র হল *বো গেস্ত* (১৯২৬), *[[সরেল অ্যান্ড সন (১৯২৭-এর চলচ্চিত্র)|সরেল অ্যান্ড সন]]* (১৯২৭), *লাফ, ক্লাউন, লাফ* (১৯২৮), ও *দ্য ফ্লাইং স্কোয়াড* (১৯৪০)। *সরেল অ্যান্ড সন* চলচ্চিত্র পরিচালনার জন্য ১ম একাডেমি পুরস্কার আয়োজনে শ্রেষ্ঠ পরিচালনা বিভাগে পুরস্কারের মনোনয়ন লাভ করেন।

### মৃত্যু
ব্রেনন ১৯৫৮ সালের ২১শে জুন ক্যালিফোর্নিয়ার লস অ্যাঞ্জেলেস শহরে মারা যান। তাকে নিউ ইয়র্কের ব্রন্‌ক্সের উডলন সিমেট্রিতে সমাহিত করা হয়।

## নির্বাচিত চলচ্চিত্র তালিকা
* *[[ডক্টর জেকিল অ্যান্ড মিস্টার হাইড (১৯১৩-এর চলচ্চিত্র)|ডক্টর জেকিল অ্যান্ড মিস্টার হাইড]]* (১৯১৩)
* *আ ডটার অব দ্য গড* (১৯১৬)
* *[[দ্য গ্রেট গেটসবি (১৯২৬-এর চলচ্চিত্র)|দ্য গ্রেট গেটসবি]]* (১৯২৬)
* *বো গেস্ত* (১৯২৬)
* *[[সরেল অ্যান্ড সন (১৯২৭-এর চলচ্চিত্র)|সরেল অ্যান্ড সন]]* (১৯২৭)
* *লাফ, ক্লাউন, লাফ* (১৯২৮)
* *হাউজমাস্টার* (১৯৩৮)
* *দ্য ফ্লাইং স্কোয়াড* (১৯৪০)

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৮৮০-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:আয়ারল্যান্ডীয় চলচ্চিত্র অভিনেতা
বিষয়শ্রেণী:আইরিশ চলচ্চিত্র পরিচালক
বিষয়শ্রেণী:আইরিশ পুরুষ চিত্রনাট্যকার
বিষয়শ্রেণী:আইরিশ নির্বাক চলচ্চিত্র অভিনেতা
বিষয়শ্রেণী:আইরিশ নির্বাক চলচ্চিত্র পরিচালক
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:২০শ শতাব্দীর চিত্রনাট্যকার
বিষয়শ্রেণী:আয়ারল্যান্ডীয় চলচ্চিত্র পরিচালক
জিরো বিমানবন্দর

**জিরো বিমানবন্দর**  বা **জিরো এয়ারপোর্ট** (আইএটিএ: জেডইআর, আইসিএও: ভিইজেডও) ভারতে অরুণাচল প্রদেশ রাজ্যের জিরোতে অবস্থিত একটি বিমানবন্দর। অতীতে, বায়ুদূত এবং এয়ার ইন্ডিয়া বিমানবন্দরটি থেকে দৈনিক উড়ান পরিচালনা করত। পরে দিল্লি - জিরো রুটে  উড়ান পরিচালনা করতে আগ্রহ দেখিয়েছিল, কিন্তু পরিষেবা শুরু করেনি।

২০০৮ সালে এটিআর ৪২ উড়োজাহাজ পরিচালনা করার জন্য বিমানবন্দরটির উন্নতির জন্য বেসামরিক বিমান চলাচল মন্ত্রণালয় কর্তৃক একটি প্রাক-সম্ভাব্যতা পর্যবেক্ষণ পরিচালনা করা হয়। গবেষণায় দেখা যায় যে এটি অনিয়মিত নির্মাণ কাজের কারণে বিমানবন্দরের ১২২০ মিটার রানওয়ে  ৫০-আসনের বিমানের পরিচালনা করতে পারবে না। প্রস্তাব করা হয়েছিল যে, সীমানা প্রাচীর নির্মাণ করা হবে এবং  বর্তমান রানওয়ে সংলগ্ন একটি জমির উপর ২০১০ মিটার দীর্ঘ একটি নতুন রানওয়ে নির্মাণ করা হবে। এছাড়াও এটিসি টাওয়ার, ফায়ার স্টেশন এবং টার্মিনাল বিল্ডিংসহ সমস্ত বিমানবন্দর পরিকাঠামগুলি স্থানান্তরিত হবে নতুন রানওয়ের পাশে। 

## তথ্যসূত্র

## বহিঃসংযোগ
* 
* 
* 

বিষয়শ্রেণী:অরুণাচল প্রদেশের বিমানবন্দর
বিষয়শ্রেণী:ভারতের বিমানবন্দর